OR โชว์กำไรปี 64 โต 31% รับรายได้ขายเพิ่ม จ่อปันผล 0.19 บ. XD 28 ก.พ.นี้
OR โชว์กำไรปี 64 โต 31% มาที่ 1.15 หมื่นลบ. จากปีก่อนกำไร 8.79 พันลบ. รับรายได้ขายเพิ่ม จ่อปันผล 0.19 บ. XD 28 ก.พ.65 จ่าย 28 เม.ย.65
OR โชว์กำไรปี 64 โต 31% มาที่ 1.15 หมื่นลบ. รับรายได้ขายเพิ่ม จ่อปันผล 0.19 บ. XD 28 ก.พ.65 จ่าย 28 เม.ย.65
15 ก.พ. 2565

บริษัท ปตท. น้ำมันและการค้าปลีก จำกัด (มหาชน)  หรือ OR รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้.

โดยผลการดำเนินงานงวดปี 2564 มีกำไรเพิ่มขึ้น เนื่องจากบริษัทฯ มีรายได้ขายเพิ่มขึ้น 82,995 ล้านบาท หรือคิดเป็นเพิ่มขึ้น 19.4% และ EBITDA ที่เพิ่มขึ้น 2,716 ล้านบาท หรือคิดเป็นเพิ่มขึ้น 15.4% โดยภาพรวมผลการดำเนินงาน กลุ่มธุรกิจ Mobility ดีขึ้นจากกำไรขั้นต้นเฉลี่ยต่อลิตรที่เพิ่มขึ้น โดยมีรายได้ขายและบริการ เพิ่มขึ้น 78,337 ล้านบาท หรือคิดเป็นเพิ่มขึ้น 19.7%จากการเพิ่มขึ้นของราคาขายเฉลี่ยซึ่งเป็นไปตามราคาน้ำมันในตลาดโลกที่ปรับสูงขึ้น
นอกจากนี้บริษัทฯ ประกาศจ่ายปันผลจากกำไรสะสม เป็นเงินสด 0.19 บาท กำหนดขึ้นเครื่องหมาย XD วันที่ 28 ก.พ.2565 และกำหนดจ่ายเงินปันผล 28 เม.ย.2565